b'\n_START_ARTICLE_\nTradicin\xc4\x97 kin\xc5\xb3 medicina\n_START_PARAGRAPH_\nTradicin\xc4\x97 kin\xc5\xb3 medicina \xe2\x80\x93 i\xc5\xa1 kartos \xc4\xaf kart\xc4\x85 perduodam\xc5\xb3, ne visada eksperimentais patvirtint\xc5\xb3 filosofini\xc5\xb3 (religini\xc5\xb3), mokslini\xc5\xb3 \xc5\xbeini\xc5\xb3 ir praktini\xc5\xb3 priemoni\xc5\xb3, skirt\xc5\xb3 \xc5\xbemogaus sveikatai ir darbingumui saugoti bei stiprinti, gyvenimui ilginti, ligoms pa\xc5\xbeinti ir gydyti, sistema. Tradicija teigia, kad \xc5\xbemogus ima sirgti tuomet, kuomet ne\xc5\xbeino kaip gyventi ir kaip d\xc5\xbeiaugtis gyvenimu, kuomet praranda ry\xc5\xa1\xc4\xaf su visata. \xc5\xa0is ry\xc5\xa1ys \xc5\xa1iandien - tai santykis su pa\xc4\x8diu savimi, santykis su kitais, santykis su gamta.  Kaip ir Ajurveda, tradicin\xc4\x97 kin\xc5\xb3 medicina - labai i\xc5\xa1sivyst\xc4\x99s ir vis\xc4\x85 apimantis gydymo metodas, kurio esm\xc4\x97 yra gydyti vis\xc4\x85 \xc5\xbemog\xc5\xb3, o ne atskir\xc4\x85 lig\xc4\x85. Tradicin\xc4\x97 kin\xc5\xb3 medicina \xc5\xbeinoma beveik tris t\xc5\xabkstan\xc4\x8dius met\xc5\xb3 ir \xc5\xa1iandien ja gydosi vienas penktadalis pasaulio gyventoj\xc5\xb3.\n_START_SECTION_\nAp\xc5\xbevalga\n_START_PARAGRAPH_\nTradicin\xc4\x97 kin\xc5\xb3 medicina apima daugel\xc4\xaf tradicin\xc4\x97s medicinos praktik\xc5\xb3, kilusi\xc5\xb3 Azijoje, pirmiausia tuose jos regionuose, kur dabar driekiasi Kinijos ir Taivano valstyb\xc4\x97s. Ryt\xc5\xb3 Azijoje tradicin\xc4\x97 kin\xc5\xb3 medicina yra \xc4\xafprasta medicin\xc4\x97s prie\xc5\xbei\xc5\xabros sistemos sudedamoji dalis, bet Vakaruose ji laikoma papildoma ir alternatyvia medicinos sistema. Tradicinei kin\xc5\xb3 medicinos terapijai labiausiai b\xc5\xabdingos gydymo priemon\xc4\x97s yra vaista\xc5\xbeol\xc4\x97s, akupunkt\xc5\xabra, masa\xc5\xbeas bei terapin\xc4\x97 dieta. Ji remiasi moksli\xc5\xa1kai nepagr\xc4\xafsta alternatyvi\xc4\x85ja anatomija, metafiziniais principais, kurie neturi joki\xc5\xb3 s\xc4\x85saj\xc5\xb3 su moksli\xc5\xa1kai paremta medicina bei tomis prielaidomis grind\xc5\xbeia vis\xc4\x85 savo gydymo metodologij\xc4\x85. Tradicin\xc4\x97 kin\xc5\xb3 medicina remiasi Ryt\xc5\xb3 filosofijos po\xc5\xbei\xc5\xabriu teigdama, kad \xc4\x8ci yra gyvybin\xc4\x97 j\xc4\x97ga, kurios d\xc4\x97ka \xc5\xbemogaus k\xc5\xabne sr\xc5\xabva kraujas, tuo tarpu moksli\xc5\xa1kai pagr\xc4\xafstoje medicinoje kraujas cirkuliuoja kraujo indais kraujotakos sistemoje varomos \xc5\xa1irdies raumens susitraukim\xc5\xb3. Tradicin\xc4\x97 kin\xc5\xb3 medicina daro did\xc5\xbeiul\xc4\x99 \xc4\xaftak\xc4\x85 kin\xc5\xb3 gyvenimo b\xc5\xabdui, tuo tarpu jos poveikis Vakaruose - santykinai menkas. \xc5\xa0i medicinos sistema yra neatsiejama Kinijos visuomen\xc4\x97s kasdienyb\xc4\x97s dalis. Mokslininkai, kurie band\xc4\x97 i\xc5\xa1tirti jos poveik\xc4\xaf \xc5\xbemogaus sveikatai kai kuriais atvejais \xc4\xafrod\xc4\x97, jog ji yra neveiksminga, o kai kurie jos vaistai netgi turi nuoding\xc5\xb3 toksin\xc5\xb3.   _NEWLINE_Tradicin\xc4\x97 kin\xc5\xb3 medicinos teorija pagr\xc4\xafsta daoizmo filosofijos In ir Jang d\xc4\x97sniu ir kitomis metafizin\xc4\x97mis tik\xc4\x97jimo sistemomis. Moksli\xc5\xa1kai paremta medicina nepasiteisinusias teorijas atmeta ir jas pakei\xc4\x8dia naujomis, tuo tarpu tradicin\xc4\x97je kin\xc5\xb3 medicinoje \xc4\xafvyko labai ma\xc5\xbeai permain\xc5\xb3 nuo pat jos atsiradimo laik\xc5\xb3. Kinijos mokslo \xc5\xbeinios apie \xc5\xbemogaus k\xc5\xabna r\xc4\x97m\xc4\x97si alternatyvi\xc4\x85ja anotomija, kuri yra pagr\xc4\xafsta kin\xc5\xb3 astralogijos.  Skirtingai nei vakaruose jos nebuvo grind\xc5\xbeiamos k\xc5\xabno skrodimais ir i\xc5\xa1 j\xc5\xb3 gautomis anotomijos \xc5\xbeiniomis.  Tradicin\xc4\x97s kin\xc5\xb3 medicinos atstovai tiki, jog ligos atsiradimo prie\xc5\xbeastis gl\xc5\xabdi taprusavyje susijusios organizmo sistemos i\xc5\xa1siderinime. Anot j\xc5\xb3, jei viena kuri nors organizmo sistemos dalis susiserga tai atleipia ir kitoms jos dalims. Jos \xc5\xa1alininkai taip pat tiki, kad \xc5\xbeolel\xc4\x97s ir kai kuri\xc5\xb3 gyv\xc5\xabn\xc5\xb3 k\xc5\xabno dalys gali paskatinti ir prislopinti tam tikras ogranizmo sistemas ir toki\xc5\xb3 b\xc5\xabdu joms gr\xc4\x85\xc5\xbeinti darn\xc4\x85. Tradicin\xc4\x97s kin\xc5\xb3 medicinos atstovai tiki, kad k\xc5\xabno dirginimas specialiomis adatomis (akupunkt\xc5\xabra) bei odos jaudrinimas kar\xc5\xa1\xc4\x8diu paprastaisiais kie\xc4\x8diais (moksibustija) su\xc5\xbeadina vis\xc4\x85 organizm\xc4\x85 kartu paveikdama ir \xc4\x8ci gyvybin\xc4\x97s j\xc4\x97gos sruvenim\xc4\x85 matafiziniuose energijos kanaluose (meridianai). \xc4\x8ci energijos tek\xc4\x97jim\xc4\x85 jie skatina ir kitais \xc4\xafvairiais b\xc5\xabdais, pavyzd\xc5\xbeiui, specialiais masa\xc5\xbeais ir energijos atstatymo pratimais (cigunas). Jie taip pat tiki, kad astrologin\xc4\x97 \xc4\xaftaka paveikia \xc4\x8ci energijos tek\xc4\x97jim\xc4\x85 k\xc5\xabne.\n_START_SECTION_\nKritika\n_START_PARAGRAPH_\nTradicin\xc4\x97 kin\xc5\xb3 medicina susilauk\xc4\x97 \xc4\xafvairios kritikos: ji menkai pagr\xc4\xafsta moksliniais tyrimais, jos gin\xc4\x8dytinas veiksmingumas,  kai kurie \xc5\xa1ios medicinos vaistai turi nuoding\xc5\xb3 toksin\xc5\xb3, jai b\xc5\xabdingas mokslini\xc5\xb3 tyrim\xc5\xb3 nepaisymas, jos vaistai pasi\xc5\xbeymi galimu \xc5\xa1alutini\xc5\xb3 rei\xc5\xa1kini\xc5\xb3 pavojumi ir ji prisideda prie nykstan\xc4\x8di\xc5\xb3 gyv\xc5\xabn\xc5\xb3 r\xc5\xab\xc5\xa1i\xc5\xb3 nykimo (kurdama vaistus i\xc5\xa1 \xc4\xafvairi\xc5\xb3 gyv\xc5\xabn\xc5\xb3 k\xc5\xabno dali\xc5\xb3 ji tokiu b\xc5\xabdu prisideda prie juodosios rinkos paklausos did\xc4\x97jimo),  o jos prietaringais \xc4\xafsitikinimais gr\xc4\xafstas gydymas kelia \xc4\xaftarim\xc5\xb3.'